**Stjórnarfundur TFÍ. 3. september 2014.**

Fundur haldinn í tollminjasafninu Tollhúsinu Tryggvagötu og hófst kl. 11:00.

Mættir: Ársæll Ársælsson, Baldur Búi Höskuldsson, Ólafur Ingibersson, Ólafur Bragason, Jón Gísli Ragnarsson og Pétur Örn Helgason.

1. *Fjöldi tollvarða pr. starfsstöð.*

Ársæll sagði frá því að tollverðir eru í dag um 100 á landinu og visst áhyggjuefni að okkur sé að fækka. Þrátt fyrir útskriftir úr tollskólanum er ekki um aukningu tollvarða að ræða þar sem menn ýmist hætta eða störf lögð niður. Rætt um að vinna skjal með tölulegum samanburði um fjölda tollvarða frá 2007.

1. *Frítökumáið, staða.*

Staðan á frítökumálinu er sú að ekki var hægt að dómtaka málið fyrir sumarleyfi fyrr í sumar en stefnt er að því að dómtaka það eftir sumarleyfi, að öllum líkindum núna í september.

1. *Staða lausráðinna tollvarða.*

Rætt var að staða lausráðinna tollvarða við embættið í dag er þannig að einungis hluti þeirra verður fastráðinn.

1. *Fréttir af NTO og UFE.*

Rætt var um fund NTO (Nordisk T*oldtjenestemands Organisation)* í Stokkhólmi þar sem m.a. var rætt um aðild TFÍ að UFE (Unionen af Finanspersonale i Europa). Nokkur aðildarlönd hafa sagt sig úr UFE eins og staðan er í dag. Rætt var um að við myndum hugsanlega líka segja okkur úr UFE og þá á næsta þingi. Á fundinum kom einnig fram að sami barningur er hjá öðrum tollgæsluembættum á Norðurlöndum og okkur varðandi minnkandi fjármagn til starfseminnar.

1. *Beiðni TFÍ og LL um mat Hagfræðistofnunar á kjaralegri stöðu félaganna frá 2001*

Ársæll sagði frá því að TFÍ og LL (*Landsamband lögreglu*) hafi sent verkbeiðni til Hagfræðistofnunar Háskóla Íslands um að kanna kjaralega stöðu tollvarða og lögreglumanna frá 2001 til dagsins í dag.

1. *Önnur mál*

Rætt var um nefnd sem tók til starfa 3. september sl. en hún er á vegum Tollstjóra og í henni eru: Úlla, Valur, Björg, Andrés, Guðrún Sólveig auk formanns. Stjórnandi hópsins er Helga Steinunn Einvarðsdóttir.

Verkefni nefndarinnar er að koma með tillögur um hvort setja eigi á laggirnar aðgerðahóp tollgæslu sem sinna myndi vöruskoðun og skipaleitum.

Fleira ekki gert og fundi slitið kl. 12:55.